
Изх. № …………………………..  / ………………....2023 год.

ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА 

от Мирослав Митков Янчев – Кмет на Община Златоград

Относно: Разходване на средства от месечни обезпечения и отчисления по чл.60 и 64 от ЗУО за 2023 год. 
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С  § 60, ал.1  от Преходните и заключителни разпоредби на Закона за изменение и допълнение на Данъчно-осигурителния процесуален кодекс  (ДВ брой: 100, от  16.12.2022 г.),  в сила от 01.01.2023г., са приети промени за месечните обезпечения и отчисления по чл. 60 и чл. 64 от Закона за управление на отпадъците, а именно:

Месечните обезпечения и отчисления за 2023 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците да се разходват по решение на общинския съвет, чрез вътрешни компенсирани промени, без да се изменя приетия от общинския съвет начин на определяне и размер на таксата за битови отпадъци.

В тази връзка, предлагам чрез средства от месечните обезпечения и отчисления по чл.60 и 64 от ЗУО за 2023г., да се закупят нови кофи и контейнери за подмяна на амортизирани съдове за временно съхранение на битови отпадъци, като част от общинската система за управление на отпадъците, както следва:
· контейнери – 50 бр., в размер на 17 100 лв.

· кофи – 230 бр., в размер на 12 420 лв.

Във връзка с гореизложеното, предлагам Общински съвет Златоград да разгледа и приеме следният 
ПРОЕКТ НА РЕШЕНИЕ:


На основание чл.21, ал.1 т.8  от ЗМСМА, във връзка с § 60, ал,1 от Преходните и заключителни разпоредби на Закона за изменение и допълнение на Данъчно-осигурителния процесуален кодекс, Общински съвет Златоград
РЕШИ:
Дава съгласие, чрез средства от месечните обезпечения и отчисления по чл.60 и 64 от ЗУО за 2023г., да се закупят нови кофи и контейнери за подмяна на амортизирани съдове за временно съхранение на битови отпадъци, като част от общинската система за управление на отпадъците, както следва:
· контейнери – 50 бр., в размер на 17 100 лв.

· кофи – 230 бр., в размер на 12 420 лв.

С уважение,

МИРОСЛАВ  ЯНЧЕВ

Кмет на Община Златоград

Изготвил:

Яна Хаджиева
техн. ръководител дейност „Чистота”

Съгласували:

Любомир Ангелов

Директор на дирекция ХД, Б,О и ООС

той и секретар на МКБППМН




                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

